|  |
| --- |
| SanaClis s.r.o.; Mlynské Luhy 5400/29, Bratislava - mestská časť Ružinov 821 05 |
| Výročná správa 2021 |
| SanaClis s.r.o. |
|  |
|  |
|  |

|  |
| --- |
| Výročná správa vyhotovená podľa § 20 zákona č.431/2002 Z.z. o účtovníctve v znení neskorších predpisov |

**Legislatívny rámec pre výročnú správu**

Spoločnosť má povinnosť auditu podľa § 19 zákona č.431/2002 Z.z. o účtovníctve v znení neskorších predpisov a preto má aj povinnosť vyhotoviť výročnú správu podľa § 20 zákona o účtovníctve.

Táto výročná správa podlieha tiež overeniu audítorom do jedného roka od skončenia účtovného obdobia. Táto výročná správa bude elektronicky uložená do registra účtovných závierok a jeho cestou aj do zbierky listín obchodného registra tak, ako to ustanovuje § 23 ods. 2 a § 23b ods. 4 zákona o účtovníctve.

**Obsah výročnej správy:**

1) Identifikačné údaje

2) Povinné informácie

3) Ďalšie informácie

4) Povinné prílohy

**1) Identifikačné údaje – základné informácie**

|  |  |
| --- | --- |
| Obchodné meno: | SanaClis s.r.o. |
| IČO: | 35 804 084 |
| DIČ: | 2021558143 |
| IČ DPH: | SK2021558143 |
| Adresa sídla: | Mlynské Luhy 5400/29, Bratislava - mestská časť Ružinov 821 05 |
| Obchodný register: | Obchodný register 0kresného súdu Bratislava I, Oddiel: Sro., Vložka číslo: 23266/B |
| Konatelia spoločnosti: | Ing. arch. Juraj Fecanin, MUDr. Natália Feťkovská |
| Prokuristi spoločnosti: | Alexander Feťkovský  |
| Webové sídlo spoločnosti, mail: | www.sanaclis.eu; mail: info@sanaclis.eu |

Štatutárnym orgánom spoločnosti SanaClis s.r.o. sú konatelia spoločnosti. Spoločnosť nemá povinnosť ani dobrovoľne nezriadila dozornú radu. Činnosť spoločnosti upravujú Stanovy.

**Identifikačné údaje – doplňujúce informácie**

|  |  |
| --- | --- |
| Výsledok hospodárenia 2021 | Zisk 4.011.684eur |
| Splatené základné imanie (účet 411) | 10.000 eur |
| Zákonný rezervný fond (účet 417a 421) | 1.548 eur |
| Priemerný počet zamestnancov | 43 |
| Hlavná činnosť | Poradenstvo v oblasti klinického skúšania liekov |

Účtovným obdobím spoločnosti je kalendárny rok. Spoločnosť nemá odštepný závod ani organizačnú zložku v tuzemsku. Má vytvorené organizačné zložky v Českej republike a na Ukrajine. Spoločnosť nie je vlastnená inou spoločnosťou, ale vlastní obchodné podiely v nasledovných dcérskych spoločnostiach:

1. SanaClis TOV, Kyjev, Ukrajina – podiel 100%
2. SanaCrus, Moskva, Rusko – podiel 100%
3. SanaCro, Bukurešť, Rumunsko – podiel 50%
4. SanaGeo, Tbilisi, Gruzínsko – podiel 50%
5. SanaClis DE, GmbH, Frankfurt am Main, Nemecko – podiel 100%
6. ClinDisc s.r.o., Bratislava, SR – podiel 100%
7. SANACLIS UK LTD, Londýn, UK – podiel 100%
8. SanaClis US LLC, Delaware, USA – podiel 100%
9. Sanaclis BG EOOD, Sofia, Bulharsko – podiel 50%
10. SanaClis Centrum d.o.o., Preko-Poljana, Chorvátsko – podiel 100%
11. SANACLIS POLAND sp. z o.o., Krakov, Poľsko – podiel 50%

**2) Povinné informácie**

a) Informácie o vývoji účtovnej jednotky

Spoločnosť bola založená v roku 2001 a pôsobí na tuzemskom ale hlavne aj na zahraničnom trhu. Od svojho založenia si spoločnosť relatívne stabilne udržiava svoje postavenie vo svojej oblasti pôsobenia. Vývoj na trhu však prináša zvýšenú konkurenciu a požiadavky, ktorým sa musí neustále prispôsobovať.

Spoločnosť neidentifikovala žiadne špecifické významné riziká a neistoty, okrem všeobecne známych rizík podnikania alebo prípadných udalostí vyššej moci. Prognóza pre obdobie nasledujúceho roku 2022 nie je veľmi priaznivá. Aktuálny vojnový konflikt na Ukrajine má na spoločnosť výrazne negatívny dopad. Väčšina jej podnikateľských aktivít je situovaná práve v tejto krajine, vrátane veľkých skladov klinického materiálu, ktoré sú teraz z bezpečnostných dôvodov zavreté a strážené. Preto sa spoločnosť snaží rozširuje svoje aktivity do ďaších krajín a tým zvyšuje príležitosti na rozvoj a diverzifikáciu rizika.

Spoločnosť svojou obchodnou činnosťou nemá významný vplyv na životné prostredie, nevypúšťa exhaláty do vzduchu ani nevytvára znečistenie vody, či nebezpečné odpady. Spoločnosť v súčasnosti zamestnáva už 47 pracovníkov a prispieva tým k lokálnej zamestnanosti. Toto číslo sa od začiatku aktivít spoločnosti neustále zvyšuje.

**SÚVAHA**

**Vybrané ukazovatele o majetku a záväzkoch**

|  |  |  |
| --- | --- | --- |
| **STRANA AKTÍV SÚVAHY**(netto aktíva v celých eurách) | **ROK 2021** | **ROK 2020** |
| **MAJETOK SPOLU** | 20.542.970 | 15.283.312 |
| A. Neobežný majetok | 10.560.709 | 10.172.712 |
| A.1 Dlhodobý nehmotný majetok | 74.097 | 27.718 |
| A.II Dlhodobý hmotný majetok | 4.729.376 | 4.911.201 |
| A.III Dlhodobý finančný majetok | 5.757.236 | 5.233.793 |
| B. Obežný majetok | 9.851.464 | 5.040.304 |
| B.I Zásoby | 210.796 | 421.591 |
| B.II Dlhodobé pohľadávky | 57.335 | 10.082 |
| B.III Krátkodobé pohľadávky | 6.650.425 | 3.229.251 |
| B.IV Krátkodobý finančný majetok | 975.121 | 935.613 |
| B. V Finančné účty | 1.957.787 | 443.767 |
| C. Časové rozlíšenie | 130.797 | 70.296 |
| **STRANA PASÍV SÚVAHY**(údaje v celých eurách) | **ROK 2021** | **ROK 2020** |
| **VLASTNÉ IMANIE A ZÁVÄZKY SPOLU** | 20.542.970 | 15.283.312 |
| A. Vlastné imanie | 9.167.738 | 4.793.760 |
| A.1 Základné imanie | 10.000 | 10.000 |
| A.II Emisné ážio |  |  |
| A.III Ostatné kapitálové fondy | 332 | 332 |
| A.IV Zákonné rezervné fondy | 1.548 | 1.548 |
| A.V Ostatné fondy zo zisku |  |  |
| A.VI Oceňovacie rozdiely z precenenia | 535.113 | 172.818 |
| A.VII Výsledok hospodárenia minulých rokov | 4.609.061 |  |
| A. VIII Výsledok hospodárenia bežného roku po zdanení | 4.011.684 | 4.609.062 |
| B. Záväzky | 11.375.222 | 10.488.881 |
| B.I Dlhodobé záväzky | 3.201.940 | 3.868.337 |
| B.II Dlhodobé rezervy |  |  |
| B.III Dlhodobé bankové úvery | 3.890.260 | 3.049.242 |
| B. IV Krátkodobé záväzky | 2.737.054 | 2.508.141 |
| B.V Krátkodobé rezervy | 259.928 | 106.575 |
| B.VI Bežné bankové úvery | 1.286.040 | 956.586 |
| B.VII Krátkodobé finančné výpomoci |  |  |
| C. Časové rozlíšenie | 10 | 671 |

Komentár k súvahe - aktíva:

Spoločnosť hospodári s vlastným dlhodobým hmotným majetkom (nie prenajatým), obstaraným z vlastných zdrojov ako aj na leasing. Dlhodobý hmotný majetok je opotrebovaný (oprávky/OC) na 30,5%.

Dlhodobý nehmotný majetok predstavuje softvér. V minulom roku spoločnosť začala vyvíjať vlastný softvér na sledovanie klinického materiálu. Existujúci nehmotný majetok je už opotrebovaný (oprávky/OC) na 74,5%.

Spoločnosť nevlastní akcie. Spoločnosť ale vlastní obchodné podiely v nasledovných dcérskych spoločnostiach:

1. SanaClis TOV, Kyjev, Ukrajina – podiel 100%
2. SanaCrus, Moskva, Rusko – podiel 100%
3. SanaCro, Bukurešť, Rumunsko – podiel 50%
4. SanaGeo, Tbilisi, Gruzínsko – podiel 50%
5. SanaClis DE, GmbH, Frankfurt am Main, Nemecko – podiel 100%
6. ClinDisc s.r.o., Bratislava, SR – podiel 100%
7. SANACLIS UK LTD, Londýn, UK – podiel 100%
8. SanaClis US LLC, Delaware, USA – podiel 100%
9. Sanaclis BG EOOD, Sofia, Bulharsko – podiel 50%
10. SanaClis Centrum d.o.o., Preko-Poljana, Chorvátsko – podiel 100%
11. SANACLIS POLAND sp. z o.o., Krakov, Poľsko – podiel 50%

Dlhodobý finančný majetok predstavujú podiely a oceňovacie rozdiely z precenenia podielov vo svojich dcérskych spoločnostiach (účty 061 a 062) vo výške cca 946 tis. eur, ako aj investičného zlata (účet 069) vo výške cca 694 tis. eur. Ďalej má spoločnosť investované v Tatrabanke do investičných certifikátov (účet 065) v celkovej výške cca 51 tis. eur v mene USD. Podstatnou zložkou je obstarávaný dlhodobý finančný majetok (účet 043), ktorý predstavuje investícia do rizikového investičného fondu TVM Life Science Management GmbH vo výške cca 3,05 mil. eur. Okrem toho v minulom roku už bola zrealizovaná investícia do tohto fondu vo výške cca 1.01 mil. eur (účet 063).

Spoločnosť zaznamenala ku koncu roka zásoby nakúpeného tovaru v obstarávacej hodnote cca 422 tis. eur. Netto hodnota po zaúčtovaní opravných položiek ku koncu roka je cca 211 tis. eur. Tento tovar predstavujú položky ochranných pomôcok a zdravotníckeho materiálu.

Krátkodobý finančný majetok spoločnosti pozostáva výlučne z finančných investícií do podielových bankových fondov v sume cca 975 tis. eur (účet 257).

Vývoj stavu krátkodobých pohľadávok bol v aktuálnom roku celkovo veľmi nepriaznivý, ich celkový objem medziročne narástol o viac ako 100%, a to aj napriek relatívne veľkému poklesu tržieb a s tým súvisiacej fakturácie voči klientom. Nárast bol okrem obchodného styku spôsobený aj v položke daňových pohľadávok. Pohľadávky z obchodného styku po lehote splatnosti sú v sume cca 1.760 tis. eur, a preto spoločnosť vytvorila k nim opravnú položku v sume cca 25 tis. eur, čo predstavuje cca 1,5% ich objemu.

Časové rozlíšenie aktív predstavujú náklady budúcich období (účet 381), a to rozúčtované poistné, nájomné, marketingové náklady,  prístup do internetového systému. Menšia čiastka cca 11 tis. eur je na príjmoch budúcich období (účet 385), ktorá predstavuje poistnú udalosť.

Komentár k súvahe - pasíva:

Celá aktuálna hodnota základného imania spoločnosti vo výške 10.000 eur, zapísaná v obchodnom registri, je splatená.

Vlastné imanie spoločnosti je v sume cca 9.167 tis. eur, a celkové pasíva sú v sume 11.375 tis. eur, čo značí, že spoločnosť hospodárila v aktuálnom období stále viac s cudzími zdrojmi. Avšak výrazne zvýšila tento podiel v prospech vlastných zdrojov financovania. Spoločnosť má vytvorený aj zákonný rezervný fond.

Spoločnosť eviduje relatívne významnú položku Dlhodobé záväzky, ktoré sú tvorené prevažne záväzkom podpísanej investície do rizikového investičného fondu TVM v sume cca 3.042 tis. eur (účet 479) ako aj zostatkom leasingových zmlúv v sume cca 254 tis. eur (účet 474 – splatnosť 2-4 roky).

Spoločnosť mala poskytnutý splátkový úver v celkovej výške 3,5 mil eur a v roku 2021 ho navýšila o 1,5 mil eur. Aktuálny zostatok na účte dlhodobým bankových úveroch na konci roku predstavuje cca 3.890 tis. eur.

Okrem toho v relatívne stabilnom trende je stav Krátkodobých záväzkov, ktoré sa zvýšili len veľmi mierne oproti minulému obdobiu. Jedná sa prevažne o pokles v položke daňových záväzkov ale súčasne výrazný nárast v obchodnom styku. Záväzky z obchodného styku oproti minulému obdobiu narástli o cca 110%.

Krátkodobé rezervy v sume cca 260 tis. eur tvoria rezervy na nevyčerpané dovolenky spoločnosti ako aj jej 2 organizačných zložiek a s tým súvisiace sociálne a zdravotné poistenie a rezerva na služby, súvisiace s auditom účtovnej závierky.

Spoločnosť má okrem bežného bankového úveru a kreditných úverových kariet, poskytnutý kontokorentný úver k bežnému podnikateľskému euro účtu.

**VÝKAZ ZISKOV A STRÁT**

**Vybrané ukazovatele o výsledku hospodárenia**

|  |  |  |
| --- | --- | --- |
| (údaje v celých eurách) | **ROK 2021** | **ROK 2020** |
| **ČISTÝ OBRAT** | 16.979.985 | 27.400.978 |
| **Výnosy z hospodárskej činnosti spolu** | 17.073.581 | 27.427.295 |
| I. Tržby z predaja tovaru | 3.189.114 | 21.624.125 |
| II. Tržby z predaja vlastných výrobkov |  |  |
| III. Tržby z predaja služieb | 13.790.872 | 5.776.854 |
| IV. Zmena stavu zásob vlastnej výroby |  |  |
| V. Aktivácia |  |  |
| VI. Tržby z predaja investičného majetku a zásob | 73.542 |  |
| VII. Ostatné výnosy z hospodárskej činnosti | 20.053 | 26.316 |
| **Náklady na hospodársku činnosť spolu** | 12.714.824 | 21.662.385 |
| A. Náklady na obstaranie predaného tovaru | 2.549.693 | 11.311.569 |
| B. Spotreba materiálu, energie a neskladovateľné dodávky | 438.000 | 620.935 |
| C. Opravné položky k zásobám | 210.795 |  |
| D. Služby | 6.390.214 | 7.507.957 |
| E. Osobné náklady | 2.336.011 | 1.696.390 |
| F. Dane a poplatky | 35.970 | 7.873 |
| G. Odpisy a opravné položky k dlhodobému majetku | 556.621 | 406.874 |
| H. Zostatková cena predaného majetku a zásob | 69.097 |  |
| I. Opravné položky k pohľadávkam | 15.172 | 9.947 |
| J. Ostatné náklady na hospodársku činnosť | 113.251 | 100.840 |
| **Výsledok hospodárenia z hospodárskej činnosti** | 4.358.757 | 5.764.910 |
| Výnosy z finančnej činnosti | 961.507 | 472.297 |
| Náklady na finančnú činnosť | 863.581 | 895.523 |
| **Výsledok hospodárenia z finančnej činnosti** | 97.926 | -423.226 |
| Celkový výsledok hospodárenia pred zdanením  | 4.456.683 | 5.341.684 |
| Daň z príjmov splatná | 492.253 | 732.512 |
| Daň z príjmov odložená | -47.254 | 110 |
| **CELKOVÝ VÝSLEDOK HOSPODÁRENIA PO ZDANENÍ** | 4.011.684 | 4.609.062 |

Komentár k výkazu ziskov a strát (výsledovka):

Spoločnosť zaznamenala výrazný pokles celkových výnosov z hospodárskej činnosti v objeme viac ako 37% oproti minulému obdobiu. Bolo to spôsobené faktom, že predchádzajúci rok bol špecifický a spoločnosť vtedy výnosy generovala prevažne z predaja ochranných a zdravotných pomôcok. V aktuálnom období výnosy z predaja tovaru poklesli o viac ako 85%. Hrubá marža predstavovala cca 20%.

Výnosy z predaja služieb naopak výrazne vzrástli oproti minulému roku o viac ako 138%. Celkový výsledok hospodárenia v sume cca 4.011 tis. eur, ktorý je iba veľmi mierne nižší ako minulý rok, je tvorený výlučne v hospodárskej oblasti.

Vo finančnej oblasti spoločnosť generovala mierny zisk, spôsobený hlavne výnosmi z dlhodobého finančného majetku (cca 217 tis. eur).

Aj pri pozitívnom trende výnosov z predaja služieb spoločnosť znížila prevádzkové náklady, hlavne v oblasti nákladov na služby. Naopak osobné náklady sa zvýšili, čo poukazuje na trend generovania tržieb z vlastných personálnych zdrojov.

b) Informácie o udalostiach osobitného významu, ktoré nastali po skončení účtovného obdobia.

Spoločnosť neidentifikovala žiadne významné následné udalosti (do dňa podpísania výkazov účtovnej závierky).

c) Informácie o predpokladanom budúcom vývoji účtovnej jednotky.

Budúci vývoj spoločnosti bude ovplyvnený požiadavkami trhu, na ktoré musíme primerane pružne reagovať. Aktuálne sú dosť nejasné predpovede pokračovania krízový vývoja v globálnej ekonomike, spôsobené pandémiou. Avšak oveľa dôležitejší pre fungovanie spoločnosti sú možné predpovede vývoja aktuálneho vojnového konfliktu, ktorý v súčasnosti veľmi negatívne ovplyvňuje podnikateľské aktivity. Spoločnosti to veľmi pozorne sleduje a priebežne vyhodnocuje.

d) Informácie o nákladoch na činnosť v oblasti výskumu a vývoja – počas aktuálneho roku 2021 spoločnosť realizovala Projekt výskumu a vývoja: „Vykonávanie klinického skúšania liečiv“ Predmetom projektu je prieskum v oblasti klinických štúdií. V rámci klinického skúšania je možno definovať rôzne činnosti, ktoré majú priamy prínos pre rozvoj nášho zdravotníctva.

Náklady, ktoré boli vykázané na výskum a vývoj boli v celkovej sume cca 1.251 tis. EUR:

* Osobné náklady cca 746 tis.
* Daňové odpisy DHM a DNM cca 296 tis.
* Náklady na spotrebný materiál cca 70 tis.
* Licenčné poplatky cca 138 tis.

e) Informácie o nadobúdaní vlastných akcií, dočasných listov, obchodných podielov a akcií, dočasných listov a obchodných podielov materskej účtovnej jednotky – ***bez náplne****.*

f) Informácie o návrhu na rozdelenie zisku alebo vyrovnanie straty.

Spoločnosť vytvorila za rok 2021 účtovný zisk po zdanení vo výške 4.011.684 eur. Na valné zhromaždenie v roku 2022 je predložený návrh na nasledovné použitie zisku – preúčtovanie na *účet 428-Nerozdelený zisk minulých rokov.*

g) Informácie o údajoch požadovaných podľa osobitných predpisov – ***bez náplne.***

h) Informácie o tom, či účtovná jednotka má organizačnú zložku v zahraničí.

Spoločnosť má vytvorené organizačné zložky v Českej republike a na Ukrajine.

i) Informácie o ročnej správe o platbách orgánom verejnej moci (§ 20 ods. 2 zákona o účtovníctve) – ***bez náplne.***

j) Finančné nástroje (§ 20 ods. 5 zákona o účtovníctve)

Spoločnosť vedie na účte 257 podielové fondy a investičné certifikáty.

Jedná sa o podielové fondy Tatra Asset Management v Tatrabanke s konečným zostatkom 975 tis. eur.

Čo sa týka investičných certifikátov, spoločnosť má aktuálne investované taktiež v Tatrabanke v mene USD. Konečný zostatok je 51 tis. eur.

k) Cenné papiere obchodované na regulovanom trhu (§ 20 ods. 6 a 7 zákona o účtovníctve).

Spoločnosť neemitovala cenné papiere (akcie), ktoré by boli prijaté na obchodovanie na regulovanom trhu (napr. Burza cenných papierov Bratislava). Preto spoločnosť nemá povinnosť vo výročnej správe uvádzať štruktúrované informácie podľa § 20 ods. 6 a 7 zákona o účtovníctve, napríklad – **vyhlásenie o správe a riadení.**

l) Subjekt verejného záujmu (§ 20 ods. 9 až 14 zákona o účtovníctve).

Spoločnosť **nie je subjektom verejného záujmu** tak, ako ho definuje § 2 ods. 14 zákona o účtovníctve (napr. emitent cenných papierov na regulovanom trhu, banka, poisťovňa, obchodník s cennými papiermi, subjekt kolektívneho investovania).

Spoločnosť si vždy včas plní svoje daňové záväzky voči štátu a záväzky voči sociálnej a zdravotnej poisťovni.

**3) Ďalšie informácie**

a) Firemná sociálna politika

Spoločnosť pravidelne odvádza povinné príspevky do sociálneho fondu, v rámci ktorého zamestnancom poskytuje stravné lístky.

Okrem toho majú zamestnanci možnosť vziať si krátkodobú pôžičku od spoločnosti, ktorá je úročená obvyklou trhovou úrokovou sadzbou.

b) Ľudské zdroje

Spoločnosť od svojho vzniku postupne zvyšuje počet zamestnancov na napĺňanie svojich obchodných cieľov. V súčasnosti spoločnosť zamestnáva 55% žien a 45% mužov.

Snaží sa pravidelne poskytovať školenia a iné formy vzdelávania, v závislosti od typu pozície. Samozrejmosťou je zabezpečenie a školenia na bezpečnosť pri práci formou externej agentúry.

c) Certifikáty a ocenenia

- Certifikát ISO 9001 do roku 2015

- Certifikát 2017 v Registri solventných spoločností

- Certifikáty 2013-2017 ako spoločnosť s vysokou bonitou s ratingom AA

- Certifikát 2018 ako jedna z Top 10 organizácií klinických štúdií podľa časopisu Pharma Tech Outlook

Ostatné medzinárodné ocenenia sú uvedené na internetovej stránke spoločnosti: **www.sanaclis.eu**

d) Hlavní dodávatelia a  odberatelia

- Dodávatelia:

Okrem svojich dcérskych spoločností SanaClis na svojich projektoch klinického skúšania nových liekov dlhodobo spolupracuje hlavne s nasledovnými dodávateľmi:

* RECIPE PLUS JSC (Lotyšsko)
* UAB Edupharma (Litva)
* RACIO LEK LTD (Bulharsko)
* FPJDM & CIE Limited (VB)
* Medizone Germany GmbH (Nemecko)
* Sopharma Trading JSC (Bulharsko)
* FATRADE s.r.o. (SK)

- Odberatelia:

V rámci svojich aktivít prevažne klinického skúšania nových liekov, ktoré sa farmaceutické spoločnosti snažia uvádzať na trh, sa spoločnosť zameriava takmer výlučne na zahraničných klientov. Poskytuje služby v najväčšom rozsahu pre nasledovných firmy:

* Biocad JSC (Rusko)
* F.Hoffmann - La Roche Ltd (Švajčiarsko)
* Fisher Clinical Services GmbH (Nemecko)
* Sharp Clinical Services (USA)
* Celltrion (Južná Kórea)
* Yourway Transport Inc. (USA)
* Teva Pharmaceuticals USA, Inc

**4) Povinné prílohy**

Prílohou tejto výročnej správy sú:

**Účtovná závierka spoločnosti za rok 2021 (Súvaha, Výkaz ziskov a strát a Poznámky)**

**Správa audítora z overenia účtovnej závierky za rok 2021**